Biak wós Vyak Descrision curta de Wikipedia El Biak el xe na lengua parlàa inte'l'ìzoła de Biak e vesinanse, en Indonesia, inte'l'ìzoła de Nova Guinea. La lengua la xe de'a fameja de'e lengue austronesiane, la xe vesina de altre lengue come la lengua dusner, e la lengua meoswar. La lengua n'a xe na lengua unitaria, la ga racuanti dialeti, i prinsipali li xe: El Biak el xe clasifegà inte el atlante universàe de'e lengue en perigolo de'lUnesco cofà vulnerabile. El Biak el xe conosesto ben solo da la parte pì vecia de'a sosietà, quea co xeneralmente pì de sincuanta ani; quela da'i vinti-trenta ani la ga solo na conosensa limitàa, e quei pì xovani incora n'i la conose proprio. In canpagna e inte'i loghi manco urbanixai, anpò, se pole catare qualcheduni anca inte'i pì cei, bon de parlar el biak. A tegnar viva la lengua, le xe de frecuente le canson tradisionali. El alfabeto biak el xe un tipo de'l alfabeto latin, co sincue vocale e tredexe consonanti: Le consonanti le xe la "b", la "d", la "f", la "g", la "j", "k", la "m", la "n", la "p", la "r", la "s", la "t", la "w", e la "y". El xe posìbiłe catare anca la "h". El xe stà creà qualche vocabolario de biak, tutociò i pochi parlanti de'a lengua. Wikipedia la ga un'edision inte'l'incubator en biak.